मुरहू में भाई ने बहन को पत्थर से कूचकर मार डाला
मुरहूप्रखंड के कोपे गांव निवासी तुरी मुंडा ने अपनी सगी 22 वर्षीय बहन रानी कुमारी की पहले गला घोंटा उसके बाद उसका सिर पत्थर से कूच दिया। यह घटना सोमवार की है। मंगलवार को पुलिस ने युवती का शव सिरका-पसराबेड़ा के समीप वनगड़ा नाला के पास से जब्त कर पोस्टमार्टम के लिए सदर अस्पताल भेज दिया। साथ ही हत्या आरोपी भाई को गिरफ्तार कर लिया।
एसडीपीओ दीपक शर्मा ने बताया कि युवती की हत्या की सूचना मिलने पर वे मंगलवार को खुद थाना प्रभारी को लेकर कोपे गांव गए मामले की जांच की।
जांच में यह बात सामने आई है कि युवती की हत्या उसके भाई ने सिर्फ इसलिए की है कि वे उसे ही लगातार धमकी दे रही थी। रानी हरियाणा से काम कर कुछ ही दिन पहले गांव लौटी थी। वह आने के बाद से इधर-उधर घूमती रहती थी, जो भाई को अच्छा नहीं लगता था। उसने उसे समझाने की कोई की, लेकिन वह उससे उलझ पड़ी और उठवा लेने एवं पूरे घर को जला देने की धमकी देने लगी। इसके बाद भाई ने मौका पा कर वनगड़ा नाला के पास उसकी हत्या कर दी।
hin_Deva hin_Deva hin_Deva hin_Deva